Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Hamas võttis vastutuse
verise terrorirünnaku eest Iisraeli pealinnas Jeruusalemmas.
Iisrael kordas kindlat otsust
juurida välja islamistlik Hamas ja selle kaasterroristid Gazast.
USA välisminister Antony Blinken saabus Iisraeli;
Washington jätkab Jeruusalemmaga viimase sõjasihtide kooskõlastamist.
Iisrael ei saa eeldada oma kodanike naasmist
kodudesse rängalt kannatanud Gaza lähedastes asulates,
kuni Hamas pole täielikult kõrvaldatud.
Seepärast on Jeruusalemm pausi lõppedes
selgelt valmis sõda taasalustama.
Hetkel habras paus küll püsib,
kuigi Hamasi terroristid Gazas on kokkulepet korduvalt rikkunud,
ent täna hommikul raputas Iisraeli pealinna jõhker terroriakt,
kui kaks terroristi
ründas mitmeid tsiviilisikuid bussipeatuses linna väravas.
Toimus tulistamisrünnak.
Täna hommikul kl. 7:38 saabus auto kahe terroristiga,
üks relvastatud M16 automaadiga, teine püstoliga.
Nad väljusid autost bussipeatuse juures linna väravas
ja tulistasid peatuses seisvaid inimesi.
Kaks sõdurit ja üks tsivilist, kes olid bussipeatuse lähedal,
tegid ründajad ruttu kahjutuks; mõlemad hukkusid.
Tuleb märkida,
et Hamas võttis vastutuse Jeruusalemma terrorirünnaku eest.
Kahjuks sai selle võika rünnaku tagajärjel kolm tsiviilisikut surma
ja kuus haavata, sh kaks tõsiselt.
USA välisminister Antony Blinken saabus täna hommikul Iisraeli,
misjärel kohtus esmalt Iisraeli presidendi Isaac Herzog'iga.
Tere hommikust, härra minister! Taaskord tere tulemast Iisraeli!
Paraku toimus me kohtumise ajal tõsine, ohvritega terrorirünnak
Jeruusalemma, meie pealinna, väravas.
Kaks terroristi ründas süütuid elanikke,
kes ootasid bussi teel tööle, ja on ohvreid, on hukkunuid.
Ja avaldan südamest kaastunnet nende peredele,
ja muidugi palvetan haavatute kiire paranemise eest!
See on järjekordne näide meie olukorrast, lõputust sõjast,
mida peame terroriühingute, eriti Hamasi, vastu
neil keerulisil ja raskeil aegadel.
Tänan teid tulemast! Nagu alati, avaldate tuge USA riigilt,
presidendilt, valitsuselt, ja, ütleksin, ameerika rahvalt üldiselt.
Seega tänan teid väga!
Iisraeli riigipea rõhutas veel
Jeruusalemma nõuet kõikide Hamasi pantvangide vabastamiseks.
Teeme tööd ja palvetame ja nõuame kõigi pantvangide kohest vabastamist.
Ja tänan USAd tohutu töö eest, mida ta teeb pantvangide vabastamiseks.
Hamasi käes Gazas on veel umbes 150 pantvangi.
Tahan rõhutada Bibas'i pere probleemi: kaks väikest last -
10-kuune imik, 4-aastane tüdruk - ja muidugi vanemad.
Me ei tea, kus nad on, ja nõuame nende kohest vabastamist!
Ilmselgelt tuleb väikelapsed vabastada koos emaga, loodetavasti ka isaga,
võimalikult kiiresti.
Washington'i tippdiplomaat omakorda
käsitles alul tänahommikust verist terrorirünnakut Jeruusalemmas.
See on mu neljas visiit Iisraeli alates 7. oktoobrist, ja nagu ütlesite,
meenutavad tänased sündmused Jeruusalemmas taas terrorismiohtu,
mis ähvardab Iisraeli ja iisraellasi iga päev.
Ja nagu teie, nii ka mina tunnen südamest kaasa rünnaku ohvritele.
Elu kaotas vist üks inimene, ehk koguni kolm.
Mõtleme neile, mõtleme nende peredele, lähedastele,
ja leiname nende kaotust, nagu ka iga muu süütu elu kaotust.
Minister Blinken rõhutas veel
USA lootust ja visa tööd kõigi Hamasi pantvangide vabastamiseks.
Esimesest päevast peale oleme püüdnud visalt saavutada
pantvangide vabastamise Gazast ja Hamasi käest.
Ja oleme viimasel nädalal näinud väga positiivset arengut -
pantvangide pääsemist koju, oma perede juurde!
Ja see peab jätkuma ka täna!
See on aidanud ka tohutult suurendada humanitaarabi
Gaza süütuile elanikele, kes seda hädasti vajavad.
Seega annab see protsess tulemusi.
See on oluline, ja loodame, et see jätkub.
USA välisminister lõpetas oma sõnad pressile märkusega,
et ootab kohtumist Iisraeli valitsusega,
kuna USA jääb kindlalt toetama Iisraeli julgeolekut
ning jälgima, et 7. oktoobri veresaun kunagi ei korduks.
Järgneval kabinetiistungil Jeruusalemmas, kus osales ka
USA välisminister, rõhutas peaminister Benjamin Netanyahu,
et Iisrael hindab kõrgelt USA kindlat toetust neil õudseil päevil.
Ministril ja minul oli võimalus alustada arutelu,
ja on palju asju, millest tahame rääkida.
Seega tahan väljendada tänu, et algusest peale olete toetanud -
president, teie isiklikult, teie delegatsioon -
me sõjasihte kõrvaldada Hamas ja saada me pantvangid vabaks.
Olete olnud suureks abiks! Hindame seda kõrgelt!
Tahame teile rääkida järgmisest etapist ...
Pärast kohtumist, mis peeti suletud uste taga,
lindistas Netanyahu avalduse, milles rõhutas taas oma lubadust
juurida välja islamistlik Hamas
ning hoolitseda, et 7. oktoobril toimepandud jõledused eal ei korduks.
Lõpetasin just kohtumise USA välisministri Antony Blinken'iga,
vahetult pärast seda,
kui Hamasi mõrtsukad tapsid inimesi siin Jeruusalemmas.
Ütlesin talle, et see on sama Hamas!
See on sama Hamas, mis korraldas õudse veresauna 7. okt.,
ja sama Hamas, mis püüab mõrvata meid kõikjal.
Ütlesin talle:
Oleme vandunud, olen vandunud, et kõrvaldame Hamas'i.
Miski ei peata meid! Jätkame seda sõda, kuni saavutame kolm eesmärki:
vabastada kõik me pantvangid, kõrvaldada täielikult Hamas
ja tagada, et Gazast ei lähtuks kunagi enam sellist ohtu.
Tuleb toonitada, et Iisraeli kindel otsustavus
juurida välja islamistlik Hamas tuleneb tõsieluvõrrandist,
milles mh Iisraeli elanikud ei tule tagasi elama Iisraeli-Gaza piirile,
kui nende turvalisus pole tagatud.
Seetõttu näeb Iisraeli kaitseaparaat vaeva selle nimel,
et elu tulevasel Iisraeli- Gaza piiril saaks tegelikkuses põhjalikult turvatud.
Tahame jääda Gazasse ja lõpetada kõik oma ülesanded,
võimaldada meie asulate taastamine - nagu ka teisel pool.
Teisisõnu, me ei lõpeta oma missiooni,
kuni oleme juurinud välja probleemi nimega Hamas.
See võimaldab me kogukondade taastamist,
tagab julgeoleku Iisraeli kodanikele ning mõjutab ka teisi sektoreid.
Need asjad on läbi põimunud.
Ühtsuse näitamiseks Jeruusalemmas
ühines Iisraeli sõjakabineti minister Benny Gantz
kaasministritega, et rõhutada Iisraeli Kaitseväe ettevalmistusi
kõigi sõjasihtide täitmiseks.
Ent minister Gantz rõhutas ka võimalust kasutada ära
Hamasi meeleheitlikku pausivajadust sõjas,
et saada vabaks rohkem pantvange.
Nüüd on käes keeruline ajahetk, et saada tagasi oma pantvange.
Teeme tööd, et kasutada seda viimseni ära.
Kuid oleme valmis taasalustama sõda suvalisel hetkel, kasvõi kohe praegu.
Minister Gantz rääkis ka
7. oktoobril terroristide poolt röövitud Bibas'e perest,
sh. isast, emast, 4-aastasest tüdrukust ja 10-kuusest pisipõnnist,
kuna Hamas oli väitnud tõendeid esitamata, et see pere on tapetud.
Esmalt, kohtusin Bibas'e pere liikmetega.
See oli valulik kohtumine, ja veelgi valulikum nende arengute tõttu.
Tuli teateid meedias, nad pole tõendatud, nad on valusad,
ja ma ei tea, kas nad on tõsi või mitte -
see on osa jõhkrast psühholoogilisest sõjast,
mida me vaenlased peavad.
Iisrael loodab endiselt, et saavutab teistegi pantvangide vabastamise,
ent samas töötab väsimatult,
et hoolitseda Iisraeli naasnud pantvangide eest,
kellest viimane rühm saabus eile õhtul veidi enne keskööd.
Tagasitulnud saabusid eile hilisõhtul
ja nad vaadatakse nüüd põhjalikult läbi ja saavad arstiabi.
Pikkade vangipõlvepäevade mõju on silmanähtav,
ja nii mõnelgi neist on eri raskusastmega vigastusi.
Õnneks on nad kõik stabiilses seisus ning keegi neist pole otseselt ohus.
Tänan vaatamast TV7 Iisraeli Uudiseid!
Palun paluge rahu Jeruusalemmale ja päästet Iisraelile!
Ja kui me päevauudised on teile õnnistuseks
ja te soovite aidata meil kanda (lisa)tootmiskulusid,
kuna TV7 Iisraeli töö põhineb 100% annetustel,
saate teha annetuse meie võrgulehel www.tv7israelnews.com.
Olen Jonathan Hessen! Soovin õnnistud õhtut!
Kui Jumal lubab, näeme jälle meie tulevastes TV7 Iisraeli uudistes.
Seniks šalom Jeruusalemmast!
Tõlge: Sulev Kivastik